Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu „Grozījumi Ministru kabineta 2013.gada 5.novembra noteikumos Nr.1268 „Ārstniecības riska fonda darbības noteikumi”” (VSS – 57)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |  |
|  |  |
| Saskaņošanas dalībnieki | Tieslietu ministrija, Finanšu ministrija, Latvijas Brīvo arodbiedrību |
|    | savienība, Vides aizsardzības un reģionālās attīstības ministrija |
|  |  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija,  |
|    | Vides aizsardzības un reģionālās attīstības ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1 | Anotācijas VII sadaļas 3.punktsCita informācijaNav | **Finanšu ministrija**Ņemot vērā, ka anotācijā norādīts, ka noteikumu projekts paredz funkciju pārdali Veselības ministrijas padotības iestāžu starpā, pamatojoties uz Ministru kabineta 2018.gada 29.maija rīkojumu Nr.227 “Par Veselības ministriju padotībā esošo valsts pārvaldes iestāžu reorganizāciju” (turpmāk - MK rīkojums), lūdzam papildināt anotācijas VII sadaļas “Tiesību akta projekta izpildes nodrošināšana un tās ietekme uz institūcijām” 3.punktu “Cita informācija”, norādot, ka Veselības ministrijas pamatbudžeta bāzē 2019.-2021.gadam atbilstoši MK rīkojumam ir veikta finansējuma pārdale Veselības ministrijas budžeta ietvaros, lai nodrošinātu noteikumu projektā paredzēto pasākumu īstenošanu.  | **Ņemts vērā** | Anotācijas VII sadaļas 3.punktsCita informācijaVeselības ministrijas pamatbudžeta bāzē 2019.-2021.gadam atbilstoši Ministru kabineta 2018.gada 29.maija rīkojumam Nr.227 „Par Veselības ministrijas padotībā esošo valsts pārvaldes iestāžu reorganizāciju” ir veikta finansējuma pārdale Veselības ministrijas budžeta ietvaros, lai nodrošinātu noteikumu projektā paredzēto pasākumu īstenošanu. |
| 2 | 8. izteikt 10.punkta ievaddaļu šādā redakcijā:„10. Pēc šo noteikumu 7., 8. un 9.punktā minēto pasākumu veikšanas inspekcija Pacientu tiesību likuma 16.panta sestajā daļā noteiktajos termiņos pieņem lēmumu par atlīdzības izmaksāšanu vai atteikumu izmaksāt atlīdzību, kurā norāda:”; | **Tieslietu ministrija**No Pacientu tiesību likuma 16. panta sestās daļas izriet, ka lēmumu par atlīdzības izmaksāšanu vai atteikumu izmaksāt atlīdzību pieņem sešu mēnešu laikā pēc tam, kad Veselības inspekcija ir saņēmusi atlīdzības prasījumu, proti, termiņu sāk rēķināt no pacienta atlīdzības prasījuma saņemšanas brīža. Turpretī projekta 8. punkts, ar kuru jaunā redakcijā izsaka Ministru kabineta 2013. gada 5. novembra noteikumu Nr. 1268 "Ārstniecības riska fonda darbības noteikumi" (turpmāk – noteikumi Nr. 1268) 10. punkta ievaddaļu, paredz, ka Veselības inspekcija pieņem lēmumu pēc noteikumu Nr. 1268 7., 8. un 9. punktā minēto pasākumu veikšanas. Šāds termiņš ir pretējs Pacientu tiesību likuma 16. panta sestajā daļā noteiktajam, jo paredz lēmuma pieņemšanu nevis uzreiz pēc atlīdzības prasījuma saņemšanas, bet vēlāk, proti, pēc pacienta medicīnisko dokumentu ekspertīzes veikšanas, pēc kaitējuma konstatēšanas u.tml. Ievērojot minēto, lūdzam precizēt projekta 10. punktu atbilstoši Pacientu tiesību likuma 16. panta sestajai daļai. | **Ņemts vērā** | 8. izteikt 10.punkta ievaddaļu šādā redakcijā:„10. Ņemot vērā šo noteikumu 7., 8. un 9.punktā minēto pasākumu rezultātu, inspekcija Pacientu tiesību likuma 16.panta sestajā daļā noteiktajos termiņos pieņem lēmumu par atlīdzības izmaksāšanu vai atteikumu izmaksāt atlīdzību, kurā norāda:”; |
| 3 | 9. izteikt 11.punktu šādā redakcijā:„Lēmumu inspekcija Paziņošanas likuma noteiktajā kārtībā paziņo iesniedzējam.”; | **Tieslietu ministrija**Projekta 9. punkts paredz izteikt noteikumu Nr. 1268 11. punktu jaunā redakcijā, kurā noteikta Veselības inspekcijas lēmuma paziņošanas kārtība. Vēršam uzmanību, ka Administratīvā procesa likuma 70. panta otrā daļa jau nosaka, ka administratīvo aktu paziņo adresātam atbilstoši Paziņošanas likumam. Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktu normatīvā akta projektā neietver normas, kas dublē augstāka juridiskā spēka normatīvajā aktā ietverto regulējumu. Ievērojot minēto, lūdzam svītrot projekta 9. punktu. | **Ņemts vērā** | 9. svītrot 11.punktu; |
| 4 | 13. papildināt noteikumus ar 13.1 punktu šādā redakcijā:„13.1 Lēmumu par atlīdzības izmaksu inspekcija piecu darbdienu laikā nosūta dienestam izpildei.”; | **Tieslietu ministrija**Projekta 13. punkts paredz papildināt noteikumus Nr. 1268 ar 13.1 punktu, kurā noteikta kārtībā, kādā Veselības inspekcija nosūta lēmumu izpildei Nacionālajam veselības dienestam. Saskaņā ar Ministru kabineta 2004. gada 13. aprīļa noteikumu Nr. 286 "Veselības ministrijas nolikums" 24.29. un 24.31. apakšpunktu abas minētās institūcijas ir Veselības ministrijas padotībā. Vēršam uzmanību, ka ārējā normatīvajā aktā nenosaka vienas ministrijas padotībā esošu institūciju iekšējās sadarbības kārtību. Šāda kārtība būtu jānosaka iekšējā normatīvajā aktā. Ievērojot minēto, lūdzam svītrot projekta 13. punktu. **Tieslietu ministrijas iebildums pēc elektroniskās saskaņošanas** Projekta 13. punktā paredzēts Ministru kabineta 2013. gada 5. novembra noteikumu Nr. 1268 "Ārstniecības riska fonda darbības noteikumi"" (turpmāk – noteikumi) 14. punktu izteikt jaunā redakcijā. Lūdzam redakcionāli precizēt projekta 13. punktā ietverto noteikumu 14. punktu, jo nav saprotams, pēc kāda lēmuma spēkā stāšanās dienas dienests nodrošina atlīdzības izmaksu. | **Ņemts vērā** | 13. izteikt 14.punktu šādā redakcijā:„14. Atlīdzības izmaksu par kaitējumu un ārstniecības izdevumiem atbilstoši inspekcijas lēmumam par atlīdzības izmaksāšanu dienests nodrošina 90 darbdienu laikā pēc inspekcijas lēmuma par atlīdzības izmaksāšanu spēkā stāšanās dienas, pārskaitot atlīdzību uz bankas kontu kredītiestādē vai pasta norēķinu sistēmas kontu, kas atvērts uz šo noteikumu 15. punktā minētās personas vārda.”; |
| 5 | 14. izteikt 14.1 un 14.2 punktu šādā redakcijā:„14.1 Ja inspekcija atsaka izmaksāt atlīdzību par ārstniecības izdevumiem, tā atdod iesniedzējam šo noteikumu 4. punktā minētos dokumentus.14.2 Ja inspekcija pieņem lēmumu izmaksāt atlīdzību par ārstniecības izdevumiem, tā neatdod iesniedzējam šo noteikumu 4.1. apakšpunktā minētos dokumentus.”; | **Vides aizsardzības un reģionālās attīstības ministrija**Lūdzam precizēt un papildināt noteikumu projektu, lai klientam būtu iespēja **visus** noteikumos minētos dokumentus iesniegt elektroniski. Saskaņā ar Dokumentu juridiskā spēka likuma 6. panta otro un ceturto daļu fiziska persona dokumenta oriģināla vietā var iesniegt dokumenta atvasinājumu, kuru tā pati apliecinājusi, ja oriģināls ticis izsniegts šai personai. Turklāt 6. panta piektā prim daļa nosaka, ka šādu dokumentu kopu var apliecināt ar vienu parakstu. No tā izriet, ka klients var iesniegt atlīdzības prasījuma iesniegumu kopā ar dokumentu atvasinājumiem un tos parakstīt kā vienu kopu, tai skaitā – izmantojot drošu elektronisko parakstu. Kaut arī 6. panta sestā daļa nosaka, ka persona, kura ir dokumenta atvasinājuma saņēmējs, var pieprasīt, lai tiek uzrādīts dokumenta oriģināls, Valsts pārvaldes iekārtas likuma 10. panta sestā daļa nosaka, ka valsts pārvaldes pienākums ir vienkāršot un uzlabot procedūras privātpersonas labā, bet astotā daļa nosaka, ka valsts pārvaldi organizē pēc iespējas ērti un pieejami privātpersonai. Iespēju attaisnojuma dokumentus iesniegt elektroniski klientiem plaši piedāvā gan veselības apdrošināšanas sabiedrības, gan Valsts ieņēmumu dienests un citas valsts iestādes. Lūdzam noteikumu projektu papildināt ar precizētu 4. punkta redakciju. Lūdzam arī atbilstoši precizēt noteikumu projekta 14.1 un 14.2 punktu, kuru saturs šobrīd ir pretrunā ar iespēju dokumentus iesniegt elektroniski. | **Ņemts vērā**Kā jau VARAM izteiktajā iebildumā norādīts, saskaņā ar Dokumentu juridiskā spēka likuma 6. panta otro un ceturto daļu fiziska persona dokumenta oriģināla vietā var iesniegt dokumenta atvasinājumu, kuru tā pati apliecinājusi, ja oriģināls ticis izsniegts šai personai.Noteikumu Nr.1268 4.pants nesatur norādes ne par dokumentu oriģinālu vai to atvasinājumu iesniegšanu, jo tas izriet no vispārējiem normatīvajiem aktiem, proti, no Dokumentu juridiskā spēka likuma. Tāpat arī atbilstoši šim likumam Veselības inspekcijai ir tiesības pieprasīt, lai dokumenta oriģināls tiek uzrādīts, kas var būt nepieciešams, ja, piemēram, nesalasāms maksājuma dokuments (čeki, kvītis), neskaidrs mantinieka/pilnvarnieka statuss u.c. Līdz ar to iesniedzēja tiesības iesniegt dokumenta atvasinājumu nosaka jau citi normatīvie akti un 4.pantu nav nepieciešams papildināt.Papildus skaidrojam, ka jau šobrīd Inspekcijā tiek pieņemti un izskatīti iesniegumi, kas iesniegti parakstīti ar drošu elektronisko parakstu, tajā skaitā, izmantojot valsts pārvaldes pakalpojumu portālu www.latvija.lv e-pakalpojumu ,,Iesniegums Veselības inspekcijai”.Vēršam uzmanību, ka atlīdzības prasījuma iesniegumam papildu pievienojamie dokumenti nav tikai maksājumus apliecinošie dokumenti. Kā rāda prakse, iesniedzēji iesniedz arī medicīnas dokumentus (izrakstus-epikrīzes, rentgena uzņēmumus, kardiogrammu izdrukas, izmeklējuma rezultātus CD formātā, pacienta medicīnisko karšu kopijas), kurus var būt apgrūtinoši vai pat neiespējami pievienot e-pakalpojuma vietnē, tādējādi ne viss pakalpojums nodrošināms tikai elektroniski, jo tas liegtu iespēju pievienot visus nepieciešamos dokumentus, kas ir iesniedzēja rīcībā un ir būtiski iesnieguma izvērtēšanā. Turklāt ņemams vērā apstāklis, ka iesniedzēji ir personas gados, kā arī personas, kuras atrodas apcietinājumā, kuriem ir ierobežota interneta pieejamība vai spējas to izmantot, lai ieviestu iesnieguma iesniegšanas kārtību tikai elektroniski. | 14. izteikt 14.1 un 14.2 punktu šādā redakcijā:„14.1 Ja inspekcija pieņem lēmumu par atteikumu izmaksāt atlīdzību par ārstniecības izdevumiem, tā atdod iesniedzējam šo noteikumu 4. punktā minētos dokumentus, ja iesniegti to oriģināli.14.2 Ja inspekcija pieņem lēmumu izmaksāt atlīdzību par ārstniecības izdevumiem, tā neatdod iesniedzējam šo noteikumu 4.1. apakšpunktā minētos dokumentus.”; |
| 6 |  | **Vides aizsardzības un reģionālās attīstības ministrija**Lūdzam papildināt noteikumu projekta 1. pielikumu “Atlīdzības prasījuma iesniegums” (turpmāk – veidlapa) ar piezīmi: “Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. Ja elektroniskais dokuments ir parakstīts ar drošu elektronisko parakstu un tam ir laika zīmogs, elektroniskā dokumenta parakstīšanas laiks ir laika zīmoga pievienošanas datums un laiks.” | **Ņemts vērā** | \*Dokumenta rekvizītu „paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu. Ja elektroniskais dokuments ir parakstīts ar drošu elektronisko parakstu un tam ir laika zīmogs, elektroniskā dokumenta parakstīšanas laiks ir laika zīmoga pievienošanas datums un laiks.” |
| 7 |  | **Vides aizsardzības un reģionālās attīstības ministrija**Lūdzam izvērtēt nepieciešamību veidlapā norādīt norēķinu iestādes nosaukumu un bankas kodu, jo pārskaitījuma veikšanai nepieciešamais IBAN konta numurs ļauj viennozīmīgi noteikt gan norēķinu iestādes nosaukumu, gan bankas kodu (ja tāda informācija tiešām ir vajadzīga). Lūdzam atbilstoši precizēt veidlapas sadaļu “Aprēķināto atlīdzības summu lūdzu ieskaitīt”. | **Ņemts vērā**Iebildums izvērtēts pēc būtības un secināts, ka bez bankas koda un nosaukuma iztikt nevar, jo var būt, ka persona (Ārstniecības riska fondā vēršas arī ārvalstnieki, kuriem nav konta LR norēķinu iestādē) norāda kontu ārvalstu norēķinu iestādē un tad šī informācija ir obligāti nepieciešama, lai veiktu korektu pārskaitījumu. |  |
| 8 |  | **Vides aizsardzības un reģionālās attīstības ministrija**Lūdzam papildināt veidlapas 5. punktu ar iespēju saņemt atbildi, izmantojot oficiālo elektronisko adresi.**Ekonomikas ministrijas iebildums pēc elektroniskās saskaņošanas** Noteikumu projekta 1. pielikumā veidlapā “Atlīdzības prasījuma iesniegums” atbildes saņemšanas iespējas lūdzam norādīt šādi:Piekrītu lēmumu saņemt\*:🞎 uz šā atlīdzības prasījuma iesniegumā norādīto e-pasta adresi🞎 personīgi Veselības inspekcijā🞎 nosūtītu pa pastu uz atlīdzības prasījuma iesniegumā norādīto pasta adresi**\* Ja jums ir aktivizēts oficiālās elektroniskās adreses konts, lēmumu saņemsiet uz savu oficiālo elektronisko adresi**.  | **Ņemts vērā** | Piekrītu lēmumu saņemt\*:🞎 uz šā atlīdzības prasījuma iesniegumā norādīto e-pasta adresi🞎 personīgi Veselības inspekcijā🞎 nosūtītu pa pastu uz atlīdzības prasījuma iesniegumā norādīto pasta adresi\* Ja jums ir aktivizēts oficiālās elektroniskās adreses konts, lēmumu saņemsiet uz savu oficiālo elektronisko adresi. |
| 9 |  | **Vides aizsardzības un reģionālās attīstības ministrija**Tā kā noteikumu projekts paredz izmaiņas Veselības inspekcijas pakalpojumā “Iesniegums Ārstniecības riska fondam”, lūdzam atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktam anotācijas I sadaļas 2. punktā norādīt valsts pārvaldes pakalpojuma nosaukumu un sniegšanas kanālus, īpaši norādot, vai pakalpojums vai kāds tā posms tiks sniegts elektroniski. | **Ņemts vērā**Papildināta anotācija | Šobrīd iesniegumu elektroniski var iesniegt valsts pārvaldes pakalpojumu portālā www.latvija.lv, atverot sadaļu ,,Iesniegums Veselības inspekcijai”, kuram var pievienot aizpildītu iesnieguma veidlapu. Pilnveidojot elektroniskos pakalpojumus, būs pieejams arī atsevišķs pakalpojums ,,Iesniegums Ārstniecības riska fondam”, kas šobrīd ar pakalpojuma aprakstu un sniegšanas kanāliem ir norādīts pie Veselības inspekcijas sniegtajiem pakalpojumiem, bet ne kā elektroniskais pakalpojums. Tāpat kā līdz šim arī turpmāk iesniegumu varēs iesniegt gan elektroniski, gan klātienē, gan arī nosūtot pa pastu. Ekspertīzes posms tiek veikts pēc ierakstiem medicīniskajā dokumentācijā, taču gala lēmums sagatavots rakstveidā, kuru var nosūtīt uz iesniedzēja atlīdzības prasījuma iesnieguma veidlapā norādīto elektroniskā pasta adresi vai oficiālo elektronisko adresi. |
| 10 |  | **Vides aizsardzības un reģionālās attīstības ministrija**Saskaņā ar Ministru kabineta 2017. gada 4. jūlija noteikumiem Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” pakalpojuma turētāja pienākums ir pakalpojumu iekļaut savas iestādes sniegto pakalpojumu sarakstā un veikt pakalpojuma aprakstīšanu valsts pārvaldes pakalpojumu portālā latvija.lv. Lūdzam anotācijas I sadaļas 2. punktā norādīt, ka pēc noteikumu projekta saskaņošanas tiks veikta pakalpojuma apraksta atjaunošana valsts pārvaldes pakalpojumu portālā latvija.lv, norādot visus pakalpojuma sniegšanas kanālus. | **Ņemts vērā**Papildināta anotācija | Skat. izziņas 9.punktu. |
| Atbildīgā amatpersona |    |
|  | (paraksts) |

Anita Jurševica

Veselības ministrijas

Juridiskās nodaļas

vadītāja vietniece

tālr. 67876186, fakss 67876072

Anita.Jursevica@vm.gov.lv